JERUUSALEMMA UUDISED
Eetris on Jeruusalemma Uudised. Tere õhtust!
Mõned teemad -
Brasiilia president käis Iisraelis
Valimiseelne seis Netanyahu kasuks pöördumas
2600-aastane pitser tunnistab Piibli poolt
Brasiilia president Jair Bolsonaro saabus eelmisel pühapäeval,
märtsi viimasel päeval ametlikule, 4-päevasele visiidile Iisraeli.
Presidendiga tuli kaasa
ca 100-liikmeline kaubandus- ja välispoliitika delegatsioon,
mis koosnes ärimeestest ja eri valdkondade ekspertidest.
Eesmärgiks on jätkata nii vanu kui alustada uusi koostööprojekte
vastavate Iisraeli organisatsioonidega.
Kuna Iisraeli valimisteni on vaid mõni päev
ning Hamas ja teised islamirühmitused on tihendanud relvastatud tegevust,
on Iisraeli julgeolekulised turvameetmed viimaseni lihvitud
ka selle visiidi ajaks.
Peaminister Netanyahu tervitas soojalt oma külalist, tõdedes,
et see on suurepärane võimalus tõsta maade suhted uuele tasandile.
President Bolsonaro tõdes omakorda, et armastab Iisraeli
ning et maadevahelised suhted on ajaloolised.
Bolsonaro käis koos Netanyahuga koos Nutumüüril palvetamas
ja kohtus ka president Rivliniga.
Vestlustel peaminister Netanyahuga tõstatus ka küsimus
Brasiilia saatkonna kolimisest Tel Avivist Jeruusalemma.
Kuid esialgu kolib Jeruusalemma vaid kaubandusesindus.
Iisraeli valimised,
milleni uudiste lindistamise ajal on nädal,
on varasematega võrreldes meedias inetumat kajastust leidnud.
Nn Sini-valge blokk ehk kindralite koalitsioon
on kaotamas edumaad
ja mitmetes arvamusküsitlustes juba Likudist maha jäänud.
Bloki juhtfiguur kindral Benny Gantz
on kasutanud oma väljendustes maitsetut stiili ja väitnud isegi,
et kui Netanyahu saaks, püüaks ta Gantzi tappa.
Iisraeli TV12 intervjuus süüdistas Gantz Netanyahut selleski,
et tema tegevus oli üks põhjuseid,
miks 1995. a mõrvati Tel Avivis tollane peaminister Yitzhak Rabin.
Sellist keelekasutust pole Iisraeli valimistel kunagi kuuldud,
kuigi neil, nagu teisteski maades, kasutatakse väga värvikat keelt.
Likudi tsentristlik paremtiib saab viimaste arvamusküsitluste järgi
tulevases parlamendis 5-6-kohalise enamuse.
Valimised on teisipäeval, 9. aprillil.
Pärast valimisi kutsub riigi president kõigi parteide juhid enda juurde
ja küsib, kes on kõige sobivam järgmist valitsust moodustama.
On siiski selge, et suurima partei juht on tõenäolisim valitsuse moodustaja.
Kuna Iisraelis on parteid kahte blokki jagunenud,
on mainitud ka nende ühist valitsust.
Likudi parteis pole seda võimalust täielikult välistatud,
aga Benjamin Netanyahu seisukoht Benny Gantzi suhtes on selginenud
ja tema ei osale mingil juhul Netanyahu tulevases valitsuses.
Nädala pärast oleme kõik selles küsimuses veidi targemad.
Gazat valitseva Hamasi agiteeritud nn Suure Naasmismarsi aastapäevale
oli planeeritud tuhandeid protestijaid
viide erinevasse kohta Iisraeli-Gaza piiritaral.
Kogunes neid siiski vaid ca 40 000 ja tavapäraselt põletati autokumme,
teisele poole tara loobiti granaate ja tulepomme
ning Iisraeli saadeti heeliumiga täidetud õhupallipomme.
Mitmes kohas püüti taas piiritara lõhkuda
nii pommide kui rauakääridega, et suurte massidega Iisraeli tungida.
Need katsed olid ka väga vägivaldsed ja Iisraeli väed
pidid tulistama meeleavaldajaid nii kummi- kui lahingukuulidega.
Gaza tervishoiuametnike teatel hukkus seetõttu vähemalt viis
ja vigastada sai sadu inimesi.
Armee kasutas ka pisargaasi, mis tekitas tervishoiuametnike sõnul
mitmel inimesel tõsiseid allergilisi reaktsioone.
Kuigi Hamasi väitel oli tegu rahumeelse meeleavaldusega,
olid miitingud ühed viimaste aegade vägivaldseimad.
Iisraeli armee oli juba niigi nii lähenevate valimiste
kui Brasiilia presidendi visiidi tõttu kõrgeimas valmisolekus
kõigi võimalike olukordade puhuks.
Veidi teisel teemal.
Jeruuslaemma arheoloogilistel kaevetöödel
leiti Taaveti linnast ca 2600-aastane savipitser,
mis ajastati esimese, nn Saalomoni templi aega.
Pitseril oleva teksti järgi kuulus see
Nathan Melechi nimelisele kuningasulasele.
Teda mainitakse ka Piiblis,
Teise Kuningate raamatus, 23. peatüki 11. salmis.
Selle järgi oli Netan-Melek tollase kuningas Joosia ülemteener.
Nii osutub piiblitekst usaldusväärsemaks
kui UNESCO juhtnõukogu,
mis otsustas 2016. a, et juudid pole sellel maal kunagi elanud.
Iisraeli esimene kosmoseprojekt,
Kuu poole saadetud maandur Beresheet
edastas esmakordselt õnnestunud pilte kosmosest.
Kapsel,
mõõtudega 1,6 x 2 meetrit ja mis kaalub ca 600 kilo,
peaks maanduma Kuule vähem kui nädala pärast, 11. aprillil.
Kapsel on olnud teel juba kuus nädalat
ja edastas lõpuks õnnestunud pilte kosmosest.
Iisraelist on nii saanud kuues riik maailmas,
kel on õnnestunud Kuule tehniliselt toimiv seade saata.
Taustalolev pilt Maast on tehtud ca 16 000 km kauguselt planeedist.
Läänekalda palestiinlaste juht Abbas mõistis karmilt hukka USA presidendi
tulevase rahulepingupakkumise Iisraeli ja palestiinlaste jaoks.
Lepingukavandit pole veel avaldatud, kuid Abbas on juba veendunud,
et see tähendaks Läänekalda osalist tükeldamist nii,
et elujõulisele Palestiinale ruumi ei jääks.
Samas antaks Iisraelile õigus ühendada Läänekalda osi oma riigiga.
See põhineb osaliselt sellel, et Oslo 2 lepingus
jääb osa Läänekaldast ehk tsoon C Iisraeli valdusse,
kuni teisiti kokku lepitakse.
Palestiina omavalitsus aga teatas juba 2012. a,
et Oslo 2 leping neid enam ei seo, mistõttu pole see siduv ka Iisraelile.
Abbas, kes pole teatavasti lepingut veel näinud, näib siiski teadvat,
et Trump tahab riigi staatust pakkuda ka Gazale,
millele võidakse anda maad juurde Egiptuse poolt Siinailt.
President Trumpi ettepanek avaldatakse Valge Maja sõnul siis,
kui Iisraelis on moodustatud uus toimiv valitsus.
Sellised olid tänased uudised.
Paluge rahu Iisraelile, sealsele rahvale ja Jeruusalemmale!
Jääge kanalile ja kohtume nädala pärast!
Toimetus soovib samas head reisi
kõigile Baltic Princess laevalolijaile!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee